CELEX: 32008R0523
Language: hu
Date: 2008-06-11 00:00:00
Title: A Bizottság 523/2008/EK rendelete ( 2008. június 11.) az 1774/2002/EK európai parlamenti és tanácsi rendelet VIII., X. és XI. mellékletének a műszaki termékek előállítására szánt vértermékek behozatala tekintetében történő módosításáról (EGT-vonatkozású szöveg)

12.6.2008   
            
            
               HU
            
            
               Az Európai Unió Hivatalos Lapja
            
            
               L 153/23
            
         
      A BIZOTTSÁG 523/2008/EK RENDELETE
   
   (2008. június 11.)
   az 1774/2002/EK európai parlamenti és tanácsi rendelet VIII., X. és XI. mellékletének a műszaki termékek előállítására szánt vértermékek behozatala tekintetében történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a nem emberi fogyasztásra szánt állati melléktermékekre vonatkozó egészségügyi előírások megállapításáról szóló, 2002. október 3-i 1774/2002/EK európai parlamenti és tanácsi rendeletre (1) és különösen annak 4. cikke (4) bekezdésére, 28. cikke második bekezdésére, 29. cikke (3) bekezdésének első albekezdésére, illetve 32. cikke (1) bekezdésére,
   mivel:
   
               (1)
            
            
               Az 1774/2002/EK rendelet állat-egészségügyi és közegészségügyi előírásokat állapít meg az ipari célokra használt vértermékeknek a Közösségbe történő behozataláról és a Közösségen átmenő tranzitforgalmáról, illetve meghatározza az egészségügyi bizonyítványok mintáját, valamint azon országok behozatalhoz szükséges listáját is, ahonnan az import engedélyezett.
            
         
               (2)
            
            
               Az 1774/2002/EK rendelet előírja, hogy az egyes hormon- vagy tireosztatikus hatású anyagoknak és a ß-agonistáknak az állattenyésztésben történő felhasználására vonatkozó tilalomról, valamint a 81/602/EGK, 88/146/EGK és 88/299/EGK irányelv hatályon kívül helyezéséről szóló, 1996. április 29-i 96/22/EK tanácsi irányelv (2) szerint betiltott anyagokkal kezelt állatokból származó állati melléktermékek kizárólag az 1774/2002/EK rendelettel vagy később megállapítandó egyedi szabályokkal összhangban importálhatók a Közösségbe.
            
         
               (3)
            
            
               Az ilyen vértermékek behozatala a biotechnológiai ágazat számára elsődleges fontosságú, mivel belőlük különféle, főképpen a gyógyszeriparban és a kutatásban használatos műszaki termékeket gyártanak. Mivel ezeket a termékeket sem emberi, sem pedig állati fogyasztásra nem szánják, valamint előállításuk és ipari felhasználásuk során amiatt, hogy a 96/22/EK irányelv szerint betiltott anyagokkal kezelt állatokból származnak, nem jelentenek veszélyt az emberi vagy állati egészségre, indokolt az ilyen vértermékeknek a Közösségbe történő behozatalát engedélyezni.
            
         
               (4)
            
            
               Az 1774/2002/EK rendelet előírja, hogy a műszaki termékek előállítására szánt vértermékeket különleges kezelésnek kell alávetni, vagy pedig a termékek származási országának vagy régiójának vakcinázás nélkül is egyes betegségektől mentesnek kell lenniük. Több ország vagy egyes régiók azonban – mivel a vakcinázásnak köszönhetően mentesek a ragadós száj- és körömfájástól – exportálhatják a kérődzők friss húsát a Közösségbe, feltéve, hogy a vírus esetleges elterjesztésének veszélye kicsi. Indokolt engedélyezni az ilyen országokból vagy régiókból származó kérődzők kezeletlen vértermékeinek importját is, feltéve, hogy a további feldolgozás érdekében az ilyen termékek biztonságos körülmények között jutnak el rendeltetési helyükre.
            
         
               (5)
            
            
               Az 1774/2002/EK rendelet a kérődzőkből származó vértermék esetében azt is előírja, hogy a származási régiónak olyan régiónak kell lennie, ahonnan az ugyanezen fajok élő állatainak a Közösségbe történő behozatala engedélyezett. A nemzetközi szabványok szerint a vértermékek az élő állatokhoz képest kisebb valószínűséggel terjesztenek el aggodalomra okot adó betegségeket. Indokolt tehát ezt a feltételt a vonatkozó követelmények közül törölni.
            
         
               (6)
            
            
               Az 1774/2002/EK rendelet XI. mellékletének VI.A. része felsorolja azokat a harmadik országokat, amelyekből a tagállamok engedélyezhetik az ipari célokra használt vértermékek behozatalát. Ez a lista jelenleg azokat az országokat tartalmazza, amelyekből az adott állatfajok valamennyi kategóriájú friss húsának emberi fogyasztásra történő behozatala engedélyezett.
            
         
               (7)
            
            
               Mivel az alkalmazandó követelmények lehetővé teszik a vértermékek kezelését, a listákra fel kell venni azokat az országokat is, amelyekből az adott fajok friss húsának a Közösségbe történő exportálása nem engedélyezett, ugyanakkor meg tudnak felelni a kezelési követelményeknek. Az egyértelműség kedvéért azonban külön egészségügyi bizonyítványt kell előírni a kezelt és a kezeletlen vértermékekre.
            
         
               (8)
            
            
               Indokolt frissíteni a baromfitól és más madárfajoktól származó vértermékek behozatalával kapcsolatos követelményeket annak érdekében, hogy figyelembe vegyék az Állat-egészségügyi Világszervezet (OIE) szárazföldi állatokra vonatkozó állat-egészségügyi kódexében szereplő nemzetközi szabványokat.
            
         
               (9)
            
            
               Az 1774/2002/EK rendelet VIII., X. és XI. mellékletét ezért a fentieknek megfelelően módosítani kell.
            
         
               (10)
            
            
               Átmeneti időszakot kell biztosítani e rendelet hatálybalépése után annak érdekében, hogy az érintett feleknek elégséges idő álljon rendelkezésre az új szabályoknak való megfeleléshez, és hogy a jelenleg az 1774/2002/EK rendelet hatálya alá tartozó vértermékek továbbra is importálhatók legyenek a Közösségbe.
            
         
               (11)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az 1774/2002/EK rendelet VIII., X. és XI. melléklete e rendelet mellékletének megfelelően módosul.
   2. cikk
   Az 1774/2002/EK rendelet e rendelet hatálybalépése előtt alkalmazandó rendelkezéseinek megfelelően kitöltött és aláírt egészségügyi bizonyítványokkal kísért vértermékszállítmányoknak a Közösségbe történő behozatala legkésőbb 2008. december 12-ig engedélyezett.
   Az ilyen szállítmányok behozatala legkésőbb 2009. február 12-ig is engedélyezett, amennyiben a csatolt egészségügyi bizonyítványokat legkésőbb 2008. december 12. előtt töltötték ki és írták alá.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. június 11-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 273., 2002.10.10., 1. o. A legutóbb a 437/2008/EK bizottsági rendelettel (HL L 132., 2008.5.22., 7. o.) módosított rendelet.
   
      (2)  HL L 125., 1996.5.23., 3. o. A 2003/74/EK európai parlamenti és tanácsi irányelvvel (HL L 262., 2003.10.14., 17. o.) módosított irányelv.
   
      MELLÉKLET
      Az 1774/2002/EK rendelet mellékletei a következőképpen módosulnak:
      
                  1.
               
               
                  A VIII. melléklet IV. fejezete helyébe a következő szöveg lép
                  „IV.   FEJEZET
                  A lósavó kivételével a műszaki termékek előállítására szánt vérre és vértermékekre vonatkozó követelmények
                  A.   Behozatal
                  
                              1.
                           
                           
                              A vér behozatalára a XI. fejezetben megállapított követelmények vonatkoznak.
                           
                        
                              2.
                           
                           
                              A tagállamok engedélyezik a műszaki termékek előállítására szánt vértermékek, beleértve a 96/22/EK irányelvben betiltott szerekkel kezelt állatoktól származó anyagok behozatalát, ha:
                              
                                          a)
                                       
                                       
                                          azok olyan harmadik országokból származnak, amelyek a XI. melléklet VI.A. részében található jegyzéken szerepelnek;
                                       
                                    
                                          b)
                                       
                                       
                                          az e rendeletben meghatározott különleges feltételeknek megfelelő műszaki üzemből vagy a gyűjtő létesítményből származnak;
                                       
                                    
                                          c)
                                       
                                       
                                          ha azokat egy, a X. melléklet 4.C., illetve 4.D. fejezetében előírt mintának megfelelő egészségügyi bizonyítvány kíséri.
                                       
                                    
                        
                              3.
                           
                           
                              A vért, amelyből a műszaki termékek előállítására szánt vértermékeket előállítják, az alábbi helyekről szabad begyűjteni:
                              
                                          a)
                                       
                                       
                                          a közösségi jogszabályok szerint engedélyezett vágóhidak;
                                       
                                    
                                          b)
                                       
                                       
                                          harmadik ország illetékes hatósága által engedélyezett és felügyelt vágóhidak; vagy
                                       
                                    
                                          c)
                                       
                                       
                                          harmadik ország illetékes hatósága által engedélyezett és felügyelt létesítményekben tartott élő állatok.
                                       
                                    
                        
                              4.
                           
                           
                              A műszaki termékek előállítására szánt vértermékek előállítására használt azon vértermékeknek, amelyeket a taxa Artiodactyla, Perissodactyla és Proboscidea fajhoz tartozó állatokból és azok keresztezésből származó állatokból nyertek, meg kell felelniük az a) vagy a b) pontban szereplő feltételeknek:
                              
                                          a)
                                       
                                       
                                          a termékeket az alábbi olyan kezelések egyikének vetették alá, amelyek biztosítják, hogy a termék a b) pontban említett betegségek kórokozóitól mentes:
                                          
                                                      i.
                                                   
                                                   
                                                      65 oC-on és legalább három órán keresztül végzett hőkezelés, amit hatékonyságvizsgálat követ;
                                                   
                                                
                                                      ii.
                                                   
                                                   
                                                      25 kGy erősségű gamma-sugaras besugárzás, amit hatékonyságvizsgálat követ;
                                                   
                                                
                                                      iii.
                                                   
                                                   
                                                      legalább 80 oC-os belső hőmérsékletet biztosító hőkezelés, amit hatékonyságvizsgálat követ;
                                                   
                                                
                                                      iv.
                                                   
                                                   
                                                      csak a Suidae és a Tayassuidae fajoktól eltérő állatok esetében: a pH-érték megváltoztatása 5-re, két órán keresztül, amit hatékonyságvizsgálat követ;
                                                   
                                                
                                    
                                          b)
                                       
                                       
                                          a nem az a) ponttal összhangban kezelt vértermékek esetén a termékek olyan országból vagy régióból származnak:
                                          
                                                      i.
                                                   
                                                   
                                                      amelyben az utóbbi 12 hónapban nem jegyeztek fel keleti marhavészt, kiskérődzők pestisét és Rift-völgyi lázat, és amelyben e betegségek ellen legalább 12 hónapig nem vakcináztak;
                                                   
                                                
                                                      ii.
                                                   
                                                   
                                                      amelyben az utóbbi 12 hónapban nem jegyeztek fel ragadós száj- és körömfájást, és amelyben e betegség ellen legalább 12 hónapig nem vakcináztak
                                                      vagy
                                                      ahol az utóbbi 12 hónapban nem jegyeztek fel ragadós száj- és körömfájást, és amelyben a háziasított kérődzők körében legalább 12 hónapig a ragadós száj- és körömfájás ellen hatóságilag rendszeresen vakcinázási programokat hajtanak végre, és azokat ellenőrzik; ez esetben a 97/78/EK irányelvben előírt határellenőrzést követően és az ugyanezen irányelv 8. cikkének (4) bekezdésében megállapított feltételekkel összhangban a termékeket közvetlenül a rendeltetési műszaki üzembe kell szállítani, és minden óvintézkedést – beleértve a hulladékok, fel nem használt vagy megmaradt anyagok biztonságos ártalmatlanítását – meg kell tenni a betegségek állatokra vagy emberekre történő átterjedésének elkerülése érdekében.
                                                   
                                                A Suidae és a Tayassuidae fajoktól eltérő állatok esetében az i. és az ii. alponton túlmenően az alábbi feltételek egyikét is teljesíteni kell:
                                          
                                                      —
                                                   
                                                   
                                                      a származási országban vagy régióban az utóbbi 12 hónapban nem jegyeztek fel hólyagos szájgyulladást vagy kéknyelv-betegséget (beleértve szeropozitív állatok jelenlétét), és a fogékony fajok körében e betegségek ellen legalább 12 hónapig nem vakcináztak,
                                                   
                                                
                                                      —
                                                   
                                                   
                                                      a 97/78/EK irányelvben előírt határellenőrzést követően és az ugyanezen irányelv 8. cikkének (4) bekezdésében megállapított feltételekkel összhangban a termékeket közvetlenül a rendeltetési műszaki üzembe kell szállítani, és minden óvintézkedést – beleértve a hulladékok, fel nem használt vagy megmaradt anyagok biztonságos ártalmatlanítását – meg kell tenni a betegségek állatokra vagy emberekre történő átterjedésének elkerülése érdekében.
                                                   
                                                A Suidae és a Tayassuidae fajokhoz tartozó állatok esetében az i. és az ii. alponton túlmenően a származási országban vagy régióban az utóbbi 12 hónapban nem jegyezték fel a sertések hólyagos betegségét, a klasszikus sertéspestist és az afrikai sertéspestist, e betegségek ellen legalább 12 hónapig nem vakcináztak, valamint az alábbi feltételek egyike teljesül:
                                          
                                                      —
                                                   
                                                   
                                                      a származási országban vagy régióban az utóbbi 12 hónapban nem jegyeztek fel hólyagos szájgyulladást (beleértve szeropozitív állatok jelenlétét), és a fogékony fajok körében e betegség ellen legalább 12 hónapig nem vakcináztak,
                                                   
                                                
                                                      —
                                                   
                                                   
                                                      a 97/78/EK irányelvben előírt határellenőrzést követően és az ugyanezen irányelv 8. cikkének (4) bekezdésében megállapított feltételekkel összhangban a termékeket közvetlenül a rendeltetési műszaki üzembe kell szállítani, és minden óvintézkedést – beleértve a hulladékok, fel nem használt vagy megmaradt anyagok biztonságos ártalmatlanítását – meg kell tenni a betegségek állatokra vagy emberekre történő átterjedésének elkerülése érdekében.
                                                   
                                                
                                    
                        
                              5.
                           
                           
                              A műszaki termékek előállítására szánt azon vértermékeknek, amelyeket baromfikból vagy más madárfajokból nyertek, meg kell felelniük az a) vagy a b) pontban szereplő feltételeknek:
                              
                                          a)
                                       
                                       
                                          a termékeket az alábbi olyan kezelések egyikének vetették alá, amelyek biztosítják, hogy a termék a b) pontban említett betegségek kórokozóitól mentes legyen:
                                          
                                                      i.
                                                   
                                                   
                                                      65 oC-on és legalább három órán keresztül végzett hőkezelés, amit hatékonyságvizsgálat követ;
                                                   
                                                
                                                      ii.
                                                   
                                                   
                                                      25 kGy erősségű gamma-sugaras besugárzás, amit hatékonyságvizsgálat követ;
                                                   
                                                
                                                      iii.
                                                   
                                                   
                                                      legalább 70 oC-os belső hőmérsékletet biztosító hőkezelés, amit hatékonyságvizsgálat követ;
                                                   
                                                
                                    
                                          b)
                                       
                                       
                                          a nem az a) ponttal összhangban kezelt vértermékek esetén a termékek olyan országból vagy régióból származnak:
                                          
                                                      i.
                                                   
                                                   
                                                      amelyek mentesek az Állat-egészségügyi Világszervezet által kiadott Szárazföldi Állatok Egészségügyi Kódexe szerinti Newcastle-betegségtől vagy nagy patogenitású madárinfluenzától;
                                                   
                                                
                                                      ii.
                                                   
                                                   
                                                      amelyben az utóbbi 12 hónapban nem vakcináztak madárinfluenza ellen;
                                                   
                                                
                                                      iii.
                                                   
                                                   
                                                      amelyben azokat a baromfikat vagy más madárfajokat, amelyekből a termékek származnak, nem oltották be a Newcastle-betegség ellen a betegség vírusának törzstenyészetéből készített olyan vakcinával, amely a vírus lentogén törzseinél nagyobb patogenitású.”
                                                   
                                                
                                    
                        
            
                  2.
               
               
                  A X. melléklet a következőképpen módosul:
                  
                              a)
                           
                           
                              A 4.C. fejezet helyébe a következő szöveg lép:
                              „4.C.   FEJEZET
                              
                                 
                              
                                 
                              
                                 
                           
                        
                              b)
                           
                           
                              A melléklet a következő 4.D. fejezettel egészül ki:
                              „4.D.   FEJEZET
                              
                                 
                              
                                 
                              
                                 
                           
                        
            
                  3.
               
               
                  A XI. melléklet VI.A. része helyébe a következő szöveg lép:
                  
                              „A.
                           
                           
                              Vértermékek:
                              
                                          1.
                                       
                                       
                                          Patás állatokból származó kezeletlen vértermékek:
                                          A 79/542/EGK határozat II. mellékletének 1. részében felsorolt azon harmadik országok vagy harmadik országok azon részei, amelyekből minden háziasított patás állat friss húsának behozatala engedélyezett, és kizárólag az említett rész 7. és 8. oszlopában feltüntetett időszakokban,
                                          Japán
                                       
                                    
                                          2.
                                       
                                       
                                          Baromfikból és más madárfajokból származó kezeletlen vértermékek:
                                          A 2006/696/EK határozat II. mellékletének 1. részében felsorolt harmadik országok vagy azok részei.
                                          Japán
                                       
                                    
                                          3.
                                       
                                       
                                          Más állatokból származó kezeletlen vértermékek:
                                          A 79/542/EGK határozat II. mellékletének 1. részében, a 2006/696/EK bizottsági határozat II. mellékletének 1. részében vagy a 2000/585/EK bizottsági határozat I. mellékletében felsorolt harmadik országok
                                          Japán
                                       
                                    
                                          4.
                                       
                                       
                                          Bármely fajból származó kezelt vértermékek:
                                          A 79/542/EGK határozat II. mellékletének 1. részében, a 2006/696/EK határozat II. mellékletének 1. részében vagy a 2000/585/EK határozat I. mellékletében felsorolt harmadik országok
                                          Japán”